Omkring klokken 18.00 onsdag aften fik Nordjyllands Politi en melding om, at en dreng på et år var blevet slemt skoldet i sommerhusområdet ved Blokhus. Skoldningen skete under madlavning, hvor barnet af ukendte årsager fik kogende vand fra en gryde med kartofler ned over sig. - Vi hjælper ambulancen med politieskorte til Universitetshospitalet i Aalborg, men barnets skoldning er så alvorlig, at det bliver fløjet til Rigshospitalets brandsårsafdeling i helikopter, sagde vagtchef, Peter Redder onsdag aften. Nordjyllands Politi kan torsdag morgen ikke sige yderligere om ulykken, men vagtchef Åge Pedersen fortæller, at drengen er uden for livsfare.

Referat:
En et-årig dreng blev onsdag aften skoldet voldsomt. Drenge er overført til Rigshospitalet, men er uden for livsfare.